آخیر آغلاتدین منی، بیگانه لر گولسون منه
شمع تک یاخدین منی، پروانه لر گولسون منه
منده یالواررام گؤزون یادیله، پیرِ میکده(١)
ائیله مست ائیتسین منی، مستانه لر گولسون منه
پرتوِ خورشیدِ رویین جامِ مئی ایچره گؤروب
آغلارام، قوی دؤره ده پیمانه لر گولسون منه
قورخورام سّر دهانین، مئی ایچیب فاش ائیله یم
مست اولام کیم، عارفِ میخانه لر گولسون منه
باغلا اول زنجیرِ زولفونله منِ سر گشته نی
قویما کیم، صحرا نشین دیوانه لر گولسون منه
لیلی وش زولفوندن آیری ایسته رم، مجنون اولام
قوی ائشیتسین بو سوزو فرزانه لر گولسون منه
ییخابیلمه زدی، فلک اولسایدی، ییخدی هیجرِ یار
واحدم، قوی ساکنِ ویرانه لر گولسون منه
١مصرع بو شکلیده ده قئید اولموشدور:
منده یالواررام گؤزوم یاشیله، پیر میکده.
azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab